Lazdona luteri kirik

Lazdona luteri kirik on luteri kirik Lätis Madonas. 

See oli Lazdona kihelkonnakirik. Tänapäeval kasutab seda Läti luteri kiriku Madona kogudus. Hoone asub aadressil Oskara Kalpaka iela 21.LELB Madonas draudze 

 Ajalugu 
pisi|Lazdona luteri kirik 2012. aastal
Aastal 1668 eraldati Ļaudona kihelkonnast filiaalina Lazdona kihelkond, mis aastal 1738 kihelkonnana lõplikult iseseisvus. Algselt kasutati kihelkonnakirikuna Lazdona mõisas olevat palvemaja.Materialien zur Geschichte und Statistik des Kirchen- und Schulwesens der evang.-Luther Gemeinden in Rußland : Ges. u. hrsg. von E.H. Busch. Mit 2 Kart. in Farbendruck, E.H Busch lk 530. Erik Dahlbergi eestvedamisel püstitati aastal 1699 teederisti uus kirikuhoone. J. Bērziņš. Mēra postījumi Vidzemē 1710. gadā. Rīga, 1935. 

Aastal 1736 õnnistati sisse kolmas puidust kirikuhoone, ent juba aastal 1775 asuti selle asemele kivist kirikuhoonet ehitama. See hoone aga majandusraskuste tõttu ei valminudki. Praegune kirikuhoone valmis aastail 1802–1805 ja õnnistati sisse aastal 1806. Tegemist on vanima säilinud hoonega Madona linna territooriumil. Aastal 1873 viidi kirikus läbi kapitaalremont. Aastail 1877–1877 valmis kirikut piirav müür, millele hangiti Riiast auast väravad. Aastal 1926 värviti kiriku torni, pinke ja uksi. Aastail 2020 ja 2023 restaureeriti kiriku uksed.LELB Madonas draudze  

Kirikus säilitatakse aastal 1840 valminud altari fragmente ja  aastal 1867 valminud altarimaali. Aastal 1960 seati sinna üles Ludwigsburgis aastal 1889 valmistatud orel, mis asus varem Bulduri kirikus. Aastal 1840 valminud kirikukell viidi esimese maailmasõja ajal Venemaale. Kuna seda ei tagastatud, valati Läti valitsuse eestvedamisel kirikule uus kirikukell. See peideti teise maailmasõja ajal sohu, kust see siis 1954. aastal taas kirikusse viidi.Visitmadona.lv

 Viited 

Kategooria:Lazdona kihelkond
Kategooria:Läti luteriusu kirikud
Kategooria:Madona piirkond
Kategooria:Läti Evangeelne Luterlik Kirik